Document ID: 32006D0382

KOMMISSIONENS BESLUTNING
af 22. maj 2006
om udvidelse af den begrænsede godkendelse af Det hellenske skibsregister til at omfatte Republikken Malta
(meddelt under nummer K(2006) 1990)
(Kun den maltesiske tekst er autentisk)
(EØS-relevant tekst)
(2006/382/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 94/57/EF af 22. november 1994 om fælles regler og standarder for organisationer, der udfører inspektion og syn af skibe, og for søfartsmyndighedernes aktiviteter i forbindelse dermed (1), særlig artikel 4, stk. 3,
under henvisning til brev af 15. september 2004 fra de maltesiske myndigheder med en anmodning om, at den begrænsede godkendelse af Det hellenske skibsregister (i det følgende benævnt »HRS«) udvides til at omfatte Malta, i henhold til artikel 4, stk. 2, i direktiv 94/57/EF, og
ud fra følgende betragtninger:
(1)
Den begrænsede godkendelse i henhold til artikel 4, stk. 3, i direktiv 94/57/EF er en godkendelse, som meddeles organisationer kendt som klassifikationsselskaber, der opfylder alle kravene undtagen dem, der er nævnt i punkt 2 og 3 i afsnit A »Generelle minimumskrav« i bilaget hertil, men som har begrænset gyldighedsperiode og omfang, således at de berørte organisationer kan høste yderligere erfaringer.
(2)
På anmodning af Grækenland blev HRS ved Kommissionens beslutning 2001/890/EF (2) godkendt i henhold til direktivets artikel 4, stk. 3. Ved Kommissionens beslutning 2005/623/EF (3) blev denne godkendelse forlænget i en treårig periode fra 3. august 2005, og virkningerne blev begrænset til Grækenland og Cypern.
(3)
Kommissionen har i samråd med de maltesiske søfartsmyndigheder vurderet, at HRS opfylder alle krav i bilaget til direktiv 94/57/EF undtagen dem, der er nævnt i punkt 2 og 3 i dette bilags afsnit A »Generelle minimumskrav«. HRS har desuden pålagt sig selv et mål om at bringe sine resultater på højde med gennemsnittet af de anerkendte organisationer.
(4)
De i denne beslutning fastsatte foranstaltninger er i overensstemmelse med udtalelse fra det i medfør af artikel 7 i direktiv 94/57/EF nedsatte USS-udvalg -
VEDTAGET FØLGENDE BESLUTNING:
Artikel 1
Virkningerne af den begrænsede godkendelse af Det hellenske skibsregister, der er meddelt ved beslutning 2001/890/EF, udvides til at omfatte Republikken Malta.
Artikel 2
Denne beslutning er rettet til Republikken Malta.
Udfærdiget i Bruxelles, den 22. maj 2006.

Labels: 8
18
20